CELEX: 32017R2310
Language: hr
Date: 2017-12-13 00:00:00
Title: Provedbena uredba Komisije (EU) 2017/2310 оd 13. prosinca 2017. o otvaranju carinskih kvota za 2018. godinu za uvoz u Uniju određene robe podrijetlom iz Norveške dobivene preradom poljoprivrednih proizvoda obuhvaćenih Uredbom (EU) br. 510/2014 Europskog parlamenta i Vijeća

14.12.2017   
            
            
               HR
            
            
               Službeni list Europske unije
            
            
               L 331/36
            
         PROVEDBENA UREDBA KOMISIJE (EU) 2017/2310
   оd 13. prosinca 2017.
   o otvaranju carinskih kvota za 2018. godinu za uvoz u Uniju određene robe podrijetlom iz Norveške dobivene preradom poljoprivrednih proizvoda obuhvaćenih Uredbom (EU) br. 510/2014 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (1), a posebno njezin članak 16. stavak 1. točku (a),
   uzimajući u obzir Odluku Vijeća 2004/859/EZ od 25. listopada 2004. o sklapanju Sporazuma u obliku razmjene pisama između Europske zajednice i Kraljevine Norveške o Protokolu 2 uz bilateralan Sporazum o slobodnoj trgovini između Europske ekonomske zajednice i Kraljevine Norveške (2), a posebno njezin članak 3.,
   budući da:
   
               (1)
            
            
               Protokolom 2 uz Sporazum između Europske ekonomske zajednice i Kraljevine Norveške od 14. svibnja 1973. (3) („bilateralni Sporazum o slobodnoj trgovini između Europske ekonomske zajednice i Kraljevine Norveške”) i Protokolom 3 uz Sporazum o EGP-u (4) utvrđuju se trgovinski aranžmani za određene poljoprivredne i prerađene poljoprivredne proizvode među ugovornim strankama.
            
         
               (2)
            
            
               Protokolom 3 uz Sporazum o EGP-u predviđa se primjena nulte carinske stope na vode s dodanim šećerom ili drugim sladilima ili aromatizirane vode, razvrstane u oznaku KN 2202 10 00, i druga bezalkoholna pića koja ne sadržavaju proizvode iz tarifnih brojeva 0401 do 0404 ili masti dobivene iz proizvoda iz tarifnih brojeva 0401 do 0404, razvrstana u oznake KN 2202 91 00 i 2202 99.
            
         
               (3)
            
            
               Nulta carinska stopa EU-a za te vode i druga pića privremeno je, na neodređeno razdoblje, ukinuta za Norvešku Sporazumom u obliku razmjene pisama između Europske zajednice i Kraljevine Norveške o Protokolu 2 uz bilateralni Sporazum o slobodnoj trgovini između Europske ekonomske zajednice i Kraljevine Norveške (5) (dalje u tekstu „Sporazum u obliku razmjene pisama”) odobrenim Odlukom 2004/859/EZ. U skladu sa Sporazumom u obliku razmjene pisama, bescarinski uvoz robe s oznakama KN 2202 10 00, ex 2202 91 00 i ex 2202 99 podrijetlom iz Norveške dopušten je samo u granicama bescarinskih kvota. Carina se plaća na uvoz kojim se premašuju dodijeljene kvote.
            
         
               (4)
            
            
               Provedbenom uredbom Komisije (EU) 2016/2034 (6) otvorene su carinske kvote za 2017. za uvoz u Uniju robe razvrstane u oznake KN 2202 10 00, ex 2202 91 00 i ex 2202 99 podrijetlom iz Norveške.
            
         
               (5)
            
            
               Sporazumom u obliku razmjene pisama zahtijeva se, ako carinska kvota navedena u gornjem tekstu bude iscrpljena do 31. listopada 2017., da se carinska kvota koja se primjenjuje od 1. siječnja sljedeće godine poveća za 10 %. Prema podacima dostavljenima Komisiji, godišnja kvota za 2017. godinu za predmetne vode i pića, otvorena Provedbenom uredbom (EU) 2016/2034, bila je iscrpljena na datum 5. rujna 2017.
            
         
               (6)
            
            
               Stoga se otvara povećana carinska kvota za predmetne vode i pića od 1. siječnja do 31. prosinca 2018. u skladu sa Sporazumom u obliku razmjene pisama. Provedbenom uredbom (EU) 2016/2034 otvorena je godišnja kvota za 2017. u količini od 17,303 milijuna litara. Stoga će za 2018. biti otvorena kvota veća za 10 %, tj. 19,033 milijuna litara.
            
         
               (7)
            
            
               Provedbenom uredbom Komisije (EU) 2015/2447 (7) utvrđuju se pravila upravljanja carinskim kvotama. Carinskim kvotama otvorenima ovom Uredbom treba upravljati u skladu s tim pravilima.
            
         
               (8)
            
            
               Mjere predviđene ovom Uredbom u skladu su s mišljenjem Odbora o horizontalnim pitanjima u vezi s trgovinom prerađenim poljoprivrednim proizvodima koji nisu navedeni u Prilogu I.,
            
         DONIJELA JE OVU UREDBU:
   Članak 1.
   1.   Od 1. siječnja do 31. prosinca 2018. bescarinske kvote utvrđene u Prilogu otvorit će se za robu podrijetlom iz Norveške koja je navedena u tom Prilogu, u skladu s ondje navedenim uvjetima.
   2.   Pravila o podrijetlu utvrđena u Protokolu 3 uz Sporazum između Europske ekonomske zajednice i Kraljevine Norveške od 14. svibnja 1973. primjenjuju se na robu navedenu u Prilogu ovoj Uredbi.
   3.   Za uvezene količine iznad kvote utvrđene u Prilogu primjenjuje se preferencijalna stopa carine od 0,047 EUR/l.
   Članak 2.
   Bescarinskim kvotama iz članka 1. stavka 1. upravlja Komisija u skladu s člancima od 49. do 54. Provedbene uredbe (EU) 2015/2447.
   Članak 3.
   Ova Uredba stupa na snagu sedmog dana od dana objave u Službenom listu Europske unije.
   Primjenjuje se od 1. siječnja 2018.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. prosinca 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 150, 20.5.2014., str. 1.
   
   
      (2)  SL L 370, 17.12.2004., str. 70.
   
   
      (3)  SL L 171, 27.6.1973., str. 2.
   
   
      (4)  SL L 1, 3.1.1994., str. 3.
   
   
      (5)  SL L 370, 17.12.2004., str. 72.
   
   
      (6)  Provedbena uredba Komisije (EU) 2016/2034 оd 21. studenoga 2016. o otvaranju carinskih kvota za 2017. godinu za uvoz u Uniju određene robe podrijetlom iz Norveške dobivene preradom poljoprivrednih proizvoda obuhvaćenih Uredbom (EU) br. 510/2014 Europskog parlamenta i Vijeća (SL L 314, 21.11.2016., str. 4.).
   
      (7)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).
   
      PRILOG
      
         Bescarinske kvote za 2018. godinu koje se primjenjuju na uvoz određene robe podrijetlom iz Norveške u Uniju
      
      
                  
                     Redni br.
                  
               
               
                  
                     Oznaka KN
                  
               
               
                  
                     Oznaka TARIC
                  
               
               
                  
                     Opis robe
                  
               
               
                  
                     Kvota
                  
               
            
                  09.0709
               
               
                  2202 10 00 
               
               
                   
               
               
                  
                              —
                           
                           
                              vode, uključujući mineralne vode i gazirane vode, s dodanim šećerom ili drugim sladilima ili aromama
                           
                        
               
                  19,033 milijuna litara
               
            
                  ex 2202 91 00 
               
               
                  10
               
               
                  
                              —
                           
                           
                              bezalkoholno pivo koje sadržava šećer
                           
                        
            
                  ex 2202 99 11 
               
               
                  11
                  19
               
               
                  
                              —
                           
                           
                              pića na osnovi soje s masenim udjelom bjelančevina od 2,8 % ili većim koja sadržavaju šećer (saharozu ili invertni šećer)
                           
                        
            
                  ex 2202 99 15 
               
               
                  11
                  19
               
               
                  
                              —
                           
                           
                              pića na osnovi soje s masenim udjelom bjelančevina manjim od 2,8 %; pića na osnovi orašastih plodova iz poglavlja 8., žitarica iz poglavlja 10. ili sjemenja iz poglavlja 12. koja sadržavaju šećer (saharozu ili invertni šećer)
                           
                        
            
                  ex 2202 99 19 
               
               
                  11
                  19
               
               
                  
                              —
                           
                           
                              druga bezalkoholna pića koja sadržavaju šećer (saharozu ili invertni šećer)